אהמט צ'אליק

אהמט יילמאז צ'אליק (בטורקית: Ahmet Yılmaz Çalık; 26 בפברואר 1994 – 11 בינואר 2022) היה כדורגלן טורקי ששיחק בעמדת הבלם בקבוצות גנצ'לרבירלי, גלאטסראיי וקוניאספור ובנבחרת טורקיה.

קריירת מועדונים

גנצ'לרבירלי 
צ'אליק גדל במחלקת הנוער של גנצ'לרבירלי. בסך הכל שיחק בקבוצה הראשונה של המועדון במשך ארבע עונות וחצי, בהן ערך 109 הופעות בליגת העל הטורקית והבקיע ארבעה שערים.

גלאטסראיי 
ב-13 בינואר 2017 חתם צ'אליק בגלאטסראיי מליגת העל הטורקית. ב-14 בינואר ערך את הופעת הבכורה שלו במועדון, כשהחליף את וסלי סניידר בניצחון 1-0 על קוניאספור במסגרת המחזור ה-17 בליגה לעונת . ב-1 במאי הבקיע את שערו היחיד בליגת העל הטורקית במדי גלאטסראיי, בניצחון 5-0 על בורסאספור במסגרת המחזור ה-29. בסך הכל שיחק צ'אליק במועדון במשך שלוש עונות וחצי, בהן ערך 36 הופעות ליגה והבקיע שער אחד.

קוניאספור 
ב-4 באוקטובר 2020 חתם בקוניאספור מליגת העל הטורקית. ב-17 באוקטובר ערך את הופעת הבכורה שלו במועדון, בתיקו 1-1 נגד מלאטיספור במסגרת המחזור החמישי בליגה לעונת . ב-2 במאי 2021 הבקיע את שערו היחיד במועדון, בניצחון 5-1 על פתיח קארגומרוק במסגרת המחזור ה-39 באותה העונה. כבר בעונתו הראשונה במועדון הפך צ'אליק לשחקן מפתח במועדון, וערך 29 הופעות ליגה.

בעונת , עד למותו, ערך צ'אליק 18 הופעות ליגה, כולן בהרכב הפותח. ב-9 בינואר 2022, יומיים בלבד לפני מותו, ערך את הופעתו האחרונה, בהפסד 1-0 לסיוואספור במסגרת המחזור ה-20 בליגה.

קריירה בינלאומית 
צ'אליק שיחק בנבחרות הצעירות של טורקיה.

ב-17 בנובמבר 2015 ערך צ'אליק את הופעת הבכורה שלו בנבחרת טורקיה, בתיקו 0-0 נגד נבחרת טורקיה במשחק ידידות. הוא היה חלק מסגל הנבחרת בטורניר יורו 2016, אך לא זכה לדקות משחק. ב-27 במרץ 2017, בהופעתו השמינית והאחרונה בנבחרת, הבקיע צ'אליק את שערו היחיד בנבחרת, בניצחון 3-1 על נבחרת מולדובה במשחק ידידות.

מותו 
ב-11 בינואר 2022 נהרג צ'אליק בתאונת דרכים באנקרה שבטורקיה, בגיל 27.

תארים 
גלאטסראיי
 אליפות טורקיה (2): 2017/2018, 2018/2019
 הגביע הטורקי (1): 2018/2019
 הסופר קאפ הטורקי (1): 2019/2020

קישורים חיצוניים

הערות שוליים 

כדורגלנים טורקים
בלמי כדורגל טורקים
אנקרה: כדורגלנים
כדורגלני גנצ'לרבירלי
כדורגלני גלאטסראיי
כדורגלני קוניאספור
כדורגלני נבחרת טורקיה
כדורגלני יורו 2016
כדורגלנים שמתו במהלך הקריירה
הרוגי תאונות דרכים
טורקים שנולדו ב-1994
טורקים שנפטרו ב-2022